Австралийско маскарпоне
Може би не е толкова известен факт, но Австралия е една от водещите индустрии в световен мащаб, когато става дума за производство на млечни продукти. Чистите и големи пасища и разнообразният климат благоприятстват производството на различни видове млечни продукти. През 5о-те години на 19-и век, с достъпа на технологиите от Англия, Австралия започва да произвежда повече от 160 сорта сирена, сред които и маскарпоне.
 Австралийското маскарпоне се нарича още paesanella маскарпоне и е изключително близо до вкуса, аромата и визията на италианското маскарпоне.
 Също като него, се произвежда от пастьоризирано краве мляко и е с високо съдържание на мазнини (48.5 гр на 100 гр готов продукт). Текстурата му е деликатна, кремообразна и гладка, напомняща на масло. Цветът е бяла слонова кост. Има свеж, млечен, сладникав аромат и лек, маслен, сладък, остър вкус. Прясното маскарпоне има аромат, подобен на мляко и сметана. Консистенцията му е на разбита сметана, с чист, леко кисел привкус.
 paesanella маскарпоне се предлага в различни вариации, сред които по-меко маскарпоне, както и с по-ниска масленост.